ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
১৫ কোটির বেশি টিকার ডোজ দেওয়ায় ভারত, এক গুরুত্বপূর্ণ মাইল ফলক অতিক্রম করেছে
গত ২৪ ঘন্টায় ২১ লক্ষের বেশি টিকার ডোজ দেওয়া হয়েছে
নতুন করে ২.৬৯ লক্ষ সংক্রমিত আরোগ্য লাভ করেছেন
গত ২৪ ঘন্টায় মৃত্যুর হার কমে দাঁড়িয়েছে ১.১১ শতাংশ
৬টি রাজ্য ও কেন্দ্রশাসিত অঞ্চলে নতুন কোনো মৃত্যুর খবর নেই
নতুন দিল্লি, ২৯শে এপ্রিল, ২০২১
ভারতে আজ সকাল ৭ টা পর্যন্ত ১৫,০০,২০,৬৪৮টি টিকার ডোজ দেওয়া হয়েছে। এর মধ্যে ৯৩,৬৭,৫২০ জন স্বাস্থ্যকর্মী টিকার প্রথম ডোজ এবং ৬১,৪৭,৯১৮ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,২৩,১৯,৯০৩ জন প্রথম ডোজ এবং ৬৬,১২,৭৮৯ জন টিকার দ্বিতীয় ডোজ নিয়েছেন। ষাটোর্ধ্ব নাগরিকদের মধ্যে প্রথম ডোজ ৫,১৪,৯৯,৮৩৪ জন এবং দ্বিতীয় ডোজ পেয়েছেন ৯৮,৯২,৩৮০ জন। যাঁদের বয়স ৪৫ – ৬০ এর মধ্যে এরকম নাগরিকদের ৫,১০,২৪,৮৮৬ জন প্রথম ডোজ এবং ৩১,৫৫,৪১৮ জন দ্বিতীয় ডোজ পেয়েছেন। যাঁরা টিকা পেয়েছেন, তাঁদের মধ্যে ৬৭.১৮ শতাংশ ১০টি রাজ্যের বাসিন্দা।
গত ২৪ ঘন্টায় ২১,৯৩,২৮১ জন টিকা পেয়েছেন। এদের মধ্যে ১২,৮২,১৩৫ জন প্রথম ডোজ এবং ২০,৯৪৪ জন দ্বিতীয় ডোজ পেয়েছেন।
ভারতে আজকের হিসেব অনুযায়ী মোট ১,৫০,৮৬,৮৭৮ জন সুস্থ হয়ে উঠেছেন। কোভিড মুক্তির হার ৮২.১ শতাংশ। গত ২৪ ঘন্টায় ২,৬৯,৫০৭ জন আরোগ্য লাভ করেছেন। এদের মধ্যে ৭৮.০৭ শতাংশ ১০টি রাজ্যের বাসিন্দা।
গত ২৪ ঘন্টায় নতুন করে সংক্রমিত হয়েছেন, ৩,৭৯,২৫৭ জন। এদের মধ্যে ৭২.২ শতাংশ ১০টি রাজ্যের বাসিন্দা। এই ১০টি রাজ্য হল – মহারাষ্ট্র, উত্তরপ্রদেশ, দিল্লি, কর্ণাটক, কেরালা, ছত্তিশগড়, পশ্চিমবঙ্গ, তামিলনাডু, অন্ধ্রপ্রদেশ এবং রাজস্থান। মহারাষ্ট্রে ৬৩,৩০৯ জন, কর্ণাটকে ৩৯,০৪৭ জন এবং কেরালায় ৩৫,০১৩ জন নতুন করে সংক্রমিত হয়েছেন।
দেশে এপর্যন্ত ৩০,৮৪,৮১৪ জন সংক্রমিত হয়েছেন, অর্থাৎ এই মুহুর্তে সংক্রমিত চিকিৎসাধীন মোট সংক্রমিতের ১৬.৭৯ শতাংশ। ১১টি রাজ্যে দেশে মোট সংক্রমিত চিকিৎসাধীনদের ৭৮.২৬ শতাংশ মানুষ বাস করেন।
জাতীয় কোভিড মুক্তির হার কমে দাঁড়িয়েছে ১.১১ শতাংশ। গত ২৪ ঘন্টায় যে ৩৬৪৫ জন সংক্রমিত প্রাণ হারিয়েছেন, তাঁদের মধ্যে ৭৮.৭১ শতাংশ ১০টি রাজ্যের বাসিন্দা। মহারাষ্ট্রে ১০৩৫ জন এবং দিল্লিতে ৩৬৮ জন মারা গেছেন।
৬ টি রাজ্য ও কেন্দ্রশাসিত অঞ্চলে নতুন করে কোভিড সংক্রমিতের কারণে মৃত্যুর খবর নেই। এই রাজ্য ও কেন্দ্রশাসিত অঞ্চলগুলি হলঃ
দাদরা – নগরহাভেলী – দমন ও দিউ, লাদাখ, লাক্ষাদ্বীপ, মিজোরাম, ত্রিপুরা এবং অরুণাচলপ্রদেশ।
SC/CB/SFS
(
প্রধানমন্ত্রীরদপ্তর
প্রধানমন্ত্রী প্যারালিম্পিক্স গেমসে হাই জাম্পে রুপোজয়ী মারিয়াপ্পান থাঙ্গাভেলুকে অভিনন্দন জানিয়েছেন
নতুন দিল্লি, ৩১ আগস্ট, ২০২১
প্রধানমন্ত্রী শ্রী নরেন্দ্র মোদী জাপানে অনুষ্ঠিত প্যারালিম্পিক্স গেমসে হাই জাম্পে রুপোজয়ী মারিয়াপ্পান থাঙ্গাভেলুকে অভিনন্দন জানিয়েছেন।
এক টুইট বার্তায় প্রধানমন্ত্রী বলেছেন,
" উচ্চতর এবং উচ্চতর উড্ডয়ন! মারিয়াপ্পান থাঙ্গাভেলু ধারাবাহিকতা এবং শ্রেষ্ঠত্বের সমার্থক। রৌপ্য পদক জেতার জন্য তাঁকে অভিনন্দন। তাঁর কৃতিত্বের জন্য ভারত গর্বিত।"
CG/ SB
(
স্বাস্থ্যওপরিবারকল্যাণমন্ত্রক
ভিডিও সম্মেলনের মাধ্যমে নোভেল করোনা ভাইরাস  প্রতিরোধ এবং ব্যবস্থাপনা পর্যালোচনা করলেন কেন্দ্রীয় স্বাস্থ্য সচিব
নয়াদিল্লি, ১৪ ফেব্রুয়ারি, ২০২০
কোভিড–১৯ – এর প্রতিরোধ ও ব্যবস্থাপনা সম্পর্কে কেন্দ্রীয় স্বাস্থ্য ও পরিবার কল্যাণ সচিব শ্রীমতী প্রীতি সুদান আজ নতুন দিল্লিতে সব রাজ্য ও কেন্দ্রশাসিত অঞ্চলের স্বাস্থ্য সচিব, জাহাজ চলাচল, বিদেশ, অসামরিক বিমান চলাচল এবং পর্যটন মন্ত্রকের আধিকারিকদের সঙ্গে ভিডিও কনফারেন্সিং – এর মাধ্যমে একটি বৈঠক করেন।
শ্রীমতী সুদান জানান, কেন্দ্রের বিভিন্ন মন্ত্রকের সঙ্গে নানা সতর্কতামূলক ব্যবস্থা নেওয়া হয়েছে। দেশে পরিস্থিতি সম্পূর্ণ নিয়ন্ত্রণাধীন। প্রধানমন্ত্রীর দপ্তর, কেন্দ্রীয় স্বাস্থ্য ও পরিবার কল্যাণ মন্ত্রক এবং ক্যাবিনেট সচিব প্রতিনিয়ত পরিস্থিতির ওপর নজর রাখছেন। এছাড়াও, একটি মন্ত্রী গোষ্ঠী এই বিষয়ে নজর রেখে চলেছে। রাজ্যগুলিকে জানানো হয়েছে যে, দেশে করোনা জীবাণুতে নতুন করে আক্রান্তের খবর নেই, তবে এ বিষয়ে সতর্কতা অব্যাহত রাখা প্রয়োজন। ব্যক্তিগত স্বাস্থ্যবিধি মেনে চলা এবং চীন বা অন্যান্য চিহ্নিত দেশগুলি থেকে আগত মানুষজনের স্বেচ্ছায় হাসপাতালে গিয়ে পরীক্ষা করানো বা প্রশাসনকে সে বিষয়ে জানানোর মাধ্যমে জনসচেতনতা চালিয়ে যাওয়ার আর্জি রাখা হয়েছে রাজ্যগুলির কাছে।
রাজ্যগুলিকে প্রয়োজনীয় তথ্য নির্দিষ্ট সময়ের মধ্যে পোর্টালগুলিতে জমা দিতে বলা হয়েছে। এর ফলে, দেশ জুড়ে নজরদারি চালানোর জন্য ওয়েব-ভিত্তিক বিশেষ ব্যবস্থায় সর্বশেষ পরিস্থিতি সম্পর্কে জানা যাবে।
স্বাস্থ্য সচিব জানান, রোগ প্রতিরোধ সংক্রান্ত কর্মসূচির প্রতি বিশেষ গুরুত্ব দেওয়া হয়েছে। যে কোনও পরিস্থিতি মোকাবিলায় রাজ্যগুলিকে সতর্ক থাকতে বলা হয়েছে। এর জন্য সমস্ত জেলা প্রশাসনকে স্পষ্ট নির্দেশ দেওয়ার ওপর গুরুত্ব আরোপ করা হয়েছে।
শ্রীমতী সুদান আরও জানান, কোভিড ভাইরাসে আক্রান্ত উহান বিশ্ববিদ্যালয়ের একজন ছাত্র গতকাল কেরলের আলাপুঝা মেডিকেল কলেজ হাসপাতাল থেকে ছাড়া পেয়েছেন। এই ছাত্রটি দেশে কোভিড ভাইরাসে আক্রান্ত দ্বিতীয় ব্যক্তি। ভারতে কোভিড-১৯ ভাইরাসজনিত যে কোনও পরিস্থিতি মোকাবিলায় সমস্ত রাজ্য ও কেন্দ্রশাসিত এবং বিভিন্ন মন্ত্রক প্রস্তুত বলে তিনি কথা প্রসঙ্গে জানান।
রাজ্য ও কেন্দ্রশাসিত অঞ্চলগুলির তরফ থেকে জানানো হয়েছে, যে কোনও পরিস্থিতির মোকাবিলায় নির্দিষ্ট নিয়মাবলী মেনে চলা হবে। সুরক্ষা সংক্রান্ত বিভিন্ন যন্ত্রপাতি এবং মাস্ক সংগ্রহ করে রাখা হয়েছে।
পশ্চিমবঙ্গ এবং সিকিম-সহ নেপাল সীমান্তবর্তী অন্যান্য রাজ্য, যেমন - উত্তরাখান্ড, উত্তর প্রদেশ এবং বিহার’কে সতর্ক থাকতে পরামর্শ দেওয়া হয়েছে।
SSS/CB/SB
(Visitor Counter : 45
প্রধানমন্ত্রীরদপ্তর
বসন্ত পঞ্চমী এবং সরস্বতী পুজো উপলক্ষে প্রধানমন্ত্রীর শুভেচ্ছা
নয়াদিল্লি, ২৬ জানুয়ারি, ২০২৩
বসন্ত পঞ্চমী ও সরস্বতী পুজো উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন :
“বসন্ত পঞ্চমী এবং সরস্বতী পুজো সকলের জীবনে নতুন শক্তি ও উৎসাহের সঞ্চার করুক। বিদ্যার অধিষ্ঠাত্রী দেবীর আরাধনার সাথে যুক্ত এই শুভ উৎসবের মুহূর্তে আপনাদের সকলের জন্য জানাই শুভ কামনা।”
PG/AB/DM/
(
যোগাযোগওতথ্যপ্রযুক্তিমন্ত্রক
আন্তর্জাতিক টেলিযোগাযোগ ইউনিয়ন পর্ষদের পুনঃনির্বাচনের জন্য ভারত প্রতিদ্বন্দ্বিতা করবে
নতুন দিল্লি, ০৪ জুন, ২০২২
প্রধানমন্ত্রী শ্রী নরেন্দ্র মোদীর নেতৃত্বে ভারত বিশ্ব ডিজিটাল রূপান্তর, উন্নয়নে উৎকর্ষতা অর্জন এবং তথ্য ও যোগাযোগ প্রযুক্তি ব্যবহারে অগ্রণী ভূমিকা পালন করেছে বলে জানিয়েছেন কেন্দ্রীয় যোগাযোগ প্রতিমন্ত্রী দেবু সিং চৌহ্বান। ওয়ার্ল্ড সামিট অফ ইনফরমেশন সোসাইটি  ২০২২-এর অনুষ্ঠানে যোগ দিয়ে একথা জানান তিনি। উল্লেখ্য, তাঁর নেতৃত্বে এক ভারতীয় প্রতিনিধি দল সুইৎজারল্যান্ডের জেনেভায় ৩১শে মে থেকে ৩রা জুন পর্যন্ত আয়োজিত ডাব্লুউএসআইএস-তে অংশ নিয়েছে।
ডাব্লুউএসআইএস হল আন্তর্জাতিক টেলিযোগাযোগ ইউনিয়ন , রাষ্ট্রসংঘের জাতীয় শিক্ষা, বৈজ্ঞানিক ও সংস্কৃতি সংস্থা , রাষ্ট্রসঙ্ঘের উন্নয়ন কর্মসূচি  এবং ইউনাইটেড নেশন কনফারেন্স অন ট্রেড অ্যান্ড ডেভেলপমেন্ট -এর মাধ্যমে সংগঠিত সংস্থা। বিশ্বের মানুষের জন্য তথ্য সমাজ গঠনের উদ্যোগকে এগিয়ে নিয়ে যেতে ২০০৩ সাল থেকে ডাব্লুউএসআইএস এই সম্মেলনের আয়োজন করে আসছে। ২০২৩-২০২৬ মেয়াদকালে ভারত আইটিইউ পর্ষদের পুনঃনির্বাচনে প্রতিদ্বন্দ্বিতা করবে। ভারত ১৮৬৯ সাল থেকে আইটিইউ-এর সদস্য এবং সংগঠনের কাজে প্রতিনিয়ত অংশগ্রহণ করে থাকে।
কেন্দ্রীয় প্রতিমন্ত্রী শ্রী দেবুসিং চৌহ্বান আইটিইউ-কে নিয়ে স্বপ্ন ও দৃষ্টিভঙ্গি সকলের সঙ্গে ভাগ করে নেন। রেডিও রেগুলেশন বোর্ড -র সদস্যের জন্য ভারতীয় প্রার্থী হিসেবে শ্রীমতী এম রেবতীর নাম প্রস্তাব করে মন্ত্রী জানান, শ্রীমতী রেবতী যথেষ্ট পেশাদার, দক্ষ এবং তাঁর নেতৃত্ব দেওয়ার ক্ষমতা রয়েছে। শ্রী দেবুসিং চৌহ্বান আইটিইউ-ক্ষেত্রে লক্ষ্য অর্জনে ভারতের দৃঢ় প্রতিশ্রুতি পুনর্ব্যক্ত করেন। পাশাপাশি ভারতের প্রার্থী শ্রীমতী রেবতী-কে সমর্থন জানানোর জন্য অন্য দেশকেও এগিয়ে আসার আহ্বান জানান। এই অনুষ্ঠানের ফাঁকে কেন্দ্রীয় প্রতিমন্ত্রী “ডিজিটাল বিভাগনের সেতুবন্ধন” শীর্ষক একটি উচ্চ-স্তরীয় বৈঠকে যোগ দেন। তিনি বলেন, সমস্ত গ্রামকে ডিজিটালের আওতায় নিয়ে আসতে ভারতনেটের মতো উদ্যোগ নিয়েছে সরকার। গ্রামীণ এলাকায় ফাইভজি পরিষেবা ছড়িয়ে দিতে এই পদক্ষেপ বিশেষ সাহায্য করবে বলেও উল্লেখ করেন তিনি। কেন্দ্রীয় প্রতিমন্ত্রী বলেন, ভারত দ্রুত বিকাশশীল অর্থনীতির দেশ। এখানে উল্লেখযোগ্যভাবে কৃত্রিম মেধার বিপ্লব ঘটেছে। ডাব্লুউএসআইএস ২০২২-এ যোগ দেওয়ার পাশাপাশি প্রতিমন্ত্রী একাধিক দ্বিপাক্ষিক বৈঠক করেছেন।
CG/SS/SKD/
(Visitor Counter : 112
কেন্দ্রীয়মন্ত্রিসভা
জালিয়ানওয়ালাবাগ জাতীয় স্মারক আইন, ১৯৫১-র সংশোধনীতে মন্ত্রীসভার অনুমোদন
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জালিয়ানওয়ালাবাগ জাতীয় স্মারক আইন, ১৯৫১-র সংশোধনীটি অনুমোদিত হয়েছে। এই সংশোধনীতে জালিয়ানওয়ালাবাগের অছি পরিষদে বিরোধী দলনেতা অথবা যেখানে বিরোধী দলনেতা নেই, সেখানে একক বৃহত্তম দলের নেতাকে প্রতিনিধি হিসাবে রাখার সংস্হান থাকবে। বর্তমানে অছি পরিষদে একটিমাত্র জাতীয় দলের প্রতিনিধি রাখার সংস্হান আছে। বিশেষ দলের নাম বাদ দিলে অছি পরিষদ অরাজনৈতিক রূপ নেবে। প্রস্তাবিত সংশোধনীতে বিরোধী দলের প্রতিনিধিত্ব নিশ্চিত হবে। এছাড়া সরকার প্রয়োজনে অছি পরিষদকে ভেঙে দিতে বা পরিবর্তন করতে পারবে।
SSS/PB/NS
(Visitor Counter : 101
নারীওশিশুবিকাশমন্ত্রক
রাষ্ট্রীয় পোষণ মাস, ২০২৩-এর আওতায় উন্নত পুষ্টির লক্ষ্যে জন-আন্দোলন জারি রাখার অন্যতম প্রধান মঞ্চ হল পোষণ পঞ্চায়েত
নয়াদিল্লি, ২৭ সেপ্টেম্বর ২০২৩
রাষ্ট্রীয় পোষণ মাস, ২০২৩-এর আওতায় উন্নত পুষ্টির লক্ষ্যে যে জন-আন্দোলন চলছে, তা জারি রাখার অন্যতম প্রধান মঞ্চ হল পোষণ পঞ্চায়েত। স্থানীয় অঙ্গনওয়াড়ি কেন্দ্রগুলি থেকে স্বাস্থ্য ও পুষ্টিগত পরিষেবা পাওয়া যাচ্ছে। একইসঙ্গে, পুষ্টি সংক্রান্ত সচেতনতা বৃদ্ধির লক্ষ্যে প্রচারও চলছে।
গ্রাম, মহকুমা ও জেলাস্তরে প্রচার ও চিহ্নিতকরণের লক্ষ্যে বিভিন্ন শিবিরের আয়োজন করা হয়েছে, প্রতিটি বাড়িতেও যাওয়া হচ্ছে। পুষ্টি সংক্রান্ত সামগ্রিক সচেতনতা বৃদ্ধির লক্ষ্যে সমাজের বিভিন্ন স্তরের মানুষকে এই কর্মসূচিতে সামিল করা হয়েছে। এই অভিযানের লক্ষ্য হল, ব্যক্তিগত ও সমষ্টিগত স্তরে পুষ্টি সংক্রান্ত সচেতনতা গড়ে তোলায় উৎসাহ দেওয়া। সক্ষম অঙ্গনওয়াড়ি ও পোষণ ২.০ মিশনেও এই লক্ষ্যকেই সামনে রাখা হয়েছে।
রাষ্ট্রীয় পোষণ মাস, ২০২৩-এর মূল ভাবনা হল, ‘মিশন লাইফ’-এর মাধ্যমে পুষ্টির উন্নতি ঘটানো। জল সংরক্ষণ, স্থানীয়ভাবে পাওয়া যায় এমন মরশুমি ফল খাওয়া এবং দেশীয় ভেষজ ও ওষধি, যোগাভ্যাস প্রভৃতির গুরুত্ব সম্পর্কেও অঙ্গনওয়াড়ি কর্মীরা মানুষকে সচেতন করছেন।
অমৃতকালে সুপুষ্টিপ্রাপ্ত ভারতের যে স্বপ্ন প্রধানমন্ত্রী দেখেছেন, তা সফল করতে পোষণ মাস, ২০২৩-এর আওতায় বিভিন্ন ধরনের কাজে সাধারণ মানুষকে বিপুল মাত্রায় সামিল করার লক্ষ্য নেওয়া হয়েছে। এজন্য গ্রাম পঞ্চায়েত ও শহরের পুরসভাগুলিকে কাজে লাগানো হচ্ছে।
(PG/SD/DM
কেন্দ্রীয়মন্ত্রিসভা
দ্রুততার সঙ্গে আন্তঃরাজ্য জল বিবাদের নিষ্পত্তি
নয়াদিল্লি, ১০ জুলাই, ২০১৯
বিভিন্ন রাজ্যের মধ্যে জল এবং নদী উপত্যকা নিয়ে বিবাদের নিষ্পত্তির লক্ষ্যে ২০১৯-এর আন্তঃরাজ্য নদী জল বিবাদ  বিলটি আজ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে অনুমোদিত হয়েছে।
এই বিল আন্তঃরাজ্য নদীর জল বিবাদ আইন, ১৯৫৬ সংশোধন করে রাজ্যগুলির মধ্যে নদীর জল নিয়ে বিবাদের দ্রুত নিষ্পত্তি করতে সাহায্য করবে।
একটি ট্রাইব্যুনাল গঠন করে নির্দিষ্ট সময়ে রাজ্যগুলির মধ্যে জল সংক্রান্ত বিবাদ মেটানো হবে। কোন রাজ্য আন্তঃরাজ্য নদীর জল সংক্রান্ত কোন বিবাদ নিষ্পত্তির জন্য অনুরোধ জানালে এবং কেন্দ্র আলোচনার মাধ্যমে সেই সমস্যার সমাধান করতে না পারলে, সেটি এই ট্রাইব্যুনালে নিষ্পত্তির জন্য পাঠানো হবে।
CG/CB/DM
(Visitor Counter : 177
প্রধানমন্ত্রীরদপ্তর
ইউরোপিয়ান কাউন্সিলের সভাপতি মিঃ চার্লস মিশেলের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নতুনদিল্লি, ৭ মে, ২০২০
প্রধানমন্ত্রী শ্রী নরেন্দ্র মোদী আজ ইউরোপিয়ান কাউন্সিলের সভাপতি মিঃ চার্লস মিশেলের সঙ্গে টেলিফোনে কথা বলেন।
কোভিড-১৯ এর ফলে ভারত ও ইউরোপীয়ান ইউনিয়নে উদ্ভূত পরিস্থিতি এবং তার মোকাবিলা নিয়ে দুজনের মধ্যে আলোচনা হয়। এই মহামারীর সময় প্রয়োজনীয় ওষুধ সরবরাহ সহ বিভিন্ন সহযোগিতামূলক উদ্যোগের তাঁরা প্রশংসা করেন।
কোভিড-১৯ এর ফলে আঞ্চলিক ও আন্তর্জাতিকস্তরে স্বাস্থ্য এবং অর্থনীতিতে যে প্রভাব পরবে দুই নেতাই সেই বিষয়ে সহমত পোষণ করেন।
ভারত ও ইউরোপীয় ইউনিয়নের মধ্যে কৌশলগত অংশীদারিত্বকে আরো মজবুত করার জন্য উভয় নেতাই, তাঁদের অঙ্গীকার ব্যক্ত করেন। পরবর্তী ভারত – ইউরোপীয় ইউনিয়ন শীর্ষ সম্মেলনের প্রস্তুতির বিষয়ে আধিকারিকরা একযোগে কাজ করবেন বলে দুই নেতাই একমত হন।
এই সঙ্কটময় পরিস্থিতিতে এবং কোভিড পরবর্তী সময় একে অপরের সঙ্গে যোগাযোগ রেখে চলার সিদ্ধান্ত নিয়েছেন।
(CG/CB/SFS
মানবসম্পদবিকাশমন্ত্রক
কেন্দ্র আন্তর্জাতিক ক্ষেত্রের শিক্ষার্থীদের ভারতে আনার ব্যবস্থা গ্রহণ করেছে
নতুন দিল্লি, ২০ মার্চ, ২০২১
ভারতে উচ্চশিক্ষার জন্য আন্তর্জাতিক ক্ষেত্রের শিক্ষার্থীদের আসার সংখ্যা বাড়াতে কেন্দ্রীয় শিক্ষা মন্ত্রক ব্যবস্থা গ্রহণ করেছে। গতকাল মন্ত্রকের সঙ্গে সহযোগী শিক্ষা প্রতিষ্ঠান গুলির বৈঠক শেষে উচ্চশিক্ষা দপ্তরের সচিব শ্রী অমিত খারে জানিয়েছেন, এই কর্মসূচির আওতায় অংশগ্রহণকারী শিক্ষা প্রতিষ্ঠানগুলির মানদণ্ড শীঘ্রই সংশোধন করা হবে। যাতে প্রয়োজনীয় পরিকাঠামো এবং শিক্ষার পরিবেশের মাধ্যমে আরও বেশি শিক্ষাপ্রতিষ্ঠান এই কর্মসূচিতে যোগ দিতে পারে। তিনি বলেন, আন্তর্জাতিক স্তরের শিক্ষার্থীদের ভারতে পড়ার ক্ষেত্রে সরকারি এবং বেসরকারি শিক্ষা প্রতিষ্ঠানের মধ্যে কোন পার্থক্য করা হবে না।
ভারতের উচ্চশিক্ষা কেন্দ্রগুলিতে আন্তর্জাতিক স্তরের শিক্ষার্থীদের প্রবেশের বিষয়ে কেন্দ্রীয় সরকার উদ্যোগ নিয়েছে। ২০১৮ সালে এই কর্মসূচির সূচনার পর ১১৭ টি শিক্ষাপ্রতিষ্ঠান এর সঙ্গে যুক্ত হয়েছে। যে শিক্ষাপ্রতিষ্ঠান গুলিতে মেধার ভিত্তিতে আন্তর্জাতিক স্তরের ছাত্র-ছাত্রীদের ভর্তির সুযোগ দেওয়া হয়। একটি মাত্র সাধারণ পোর্টালের মাধ্যমে ভর্তি প্রক্রিয়া করা হয়। এ পর্যন্ত বিশ্বের ৫০ টি দেশের ৭৫০০ শিক্ষার্থী ভারতে পড়াশোনার সুযোগ গ্রহণ করেছে।
কেন্দ্রীয় সরকার আন্তর্জাতিক স্তরের শিক্ষার্থীদের জন্য অনুকূল পরিবেশ, ক্যাম্পাসের মধ্যে ইকোসিস্টেম তৈরির গুরুত্ব কেও স্বীকৃতি দিয়েছে। শিক্ষার মান ছাড়াও যাতে শিক্ষার্থীরা নিরাপদ এবং সমস্যামুক্ত ভাবে শিক্ষা লাভ করতে পারে সেই ব্যবস্থা করা হয়েছে। এ প্রসঙ্গে কেন্দ্রীয় শিক্ষা সচিব আন্তর্জাতিক শিক্ষার্থীদের জন্য বিশ্বমানের ছাত্রাবাস তৈরির প্রতি গুরুত্বারোপ করেন।
শিক্ষা সচিব বলেন, শিক্ষা কেন্দ্রগুলিতে আন্তর্জাতিক পর্যায়ের শিক্ষার্থীদের জন্য কার্যালয় স্থাপনের প্রয়োজন রয়েছে। যে কার্যালয়ের মাধ্যমে আন্তর্জাতিক শিক্ষার্থীরা যেকোনো প্রয়োজনে সহায়তা নিতে পারবেন।
সরকারের বিভিন্ন বিভাগের সাথে পরামর্শ করে আন্তর্জাতিক শিক্ষার্থীদের জন্য ইন্টার্নশিপের ব্যবস্থা চালুর সুপারিশ করা হয়েছে।
শিল্পওবাণিজ্যমন্ত্রক
বিশ্ব এখনও উত্তর-পূর্বাঞ্চলের যে বিশাল সম্ভাবনা রয়েছে তা দেখেনি : শ্রী পীযূষ গোয়েল
উত্তর-পূর্বাঞ্চলের বাঁশ এবং অন্যান্য হস্তশিল্প সামগ্রীর বাজার কেবল ভারত থেকে আগত পর্যটকদের মধ্যে নয়, বিশ্বের পর্যটকদের কাছেও এর বাজার রয়েছে: শ্রী গোয়েল
উন্নয়নের প্রতি প্রধানমন্ত্রীর গভীর আবেগ এবং উত্তর-পূর্বাঞ্চলের জনগণের উন্নত ভবিষ্যতের জন্য সেখানে আরও কি করা যেতে পারে তা দেখার বিষয়টি সমস্ত কেন্দ্রীয় মন্ত্রীদের পক্ষে হরহবাধ্যতামূলক: শ্রী গোয়েল
শ্রী পীযূষ গোয়েল নতুন দিল্লিতে 'মেঘালয়ান এজ' স্টোরের উদ্বোধন করেছেন
নতুন দিল্লি, ১০ ডিসেম্বর, ২০২১
"বিশ্ব এখনও উত্তর-পূর্বাঞ্চলের যে বিশাল সম্ভাবনা রয়েছে তা দেখেনি," বলে মন্তব্য করেছেন কেন্দ্রীয় মন্ত্রী শ্রী পীযূষ গোয়েল। আজ নতুন দিল্লিতে 'মেঘালয়ান এজ' স্টোরের উদ্বোধন করে তিনি একথা বলেন।
কেন্দ্রীয় মন্ত্রী উল্লেখ করেন যে, মেঘালয়ের মালবেরি সিল্ক ছাড়াও, শাল, বাঁশ, হস্তশিল্প এবং উত্তর-পূর্বের অন্যান্য অনন্য পণ্যগুলির একটি বিশাল বাজার রয়েছে। যা শুধু ভারত থেকে নয়, সারা বিশ্বের পর্যটকদের জন্য সুবিদিত। কেন্দ্রীয় মন্ত্রী বলেন, 'বিশ্ব হচ্ছে আপনার মঞ্চ'
প্রধানমন্ত্রী শ্রী নরেন্দ্র মোদীর উদ্ধৃতি দিয়ে শিব পীযূষ গোয়েল বলেন, "ভারতের উত্তর-পূর্ব এবং পূর্ব অংশগুলি পশ্চিম ও দক্ষিণ ভারতের স্তরে না আসা পর্যন্ত ভারতের কখনোই বিকাশ ঘটতে পারে না"। তিনি বলেন, " তার অন্তর এবং তাঁর প্রতিশ্রুতিতে উত্তর-পূর্বের উন্নয়ন ও জনগণের একটি উন্নত ভবিষ্যতের জন্য গভীর আবেগ রয়েছে"। তাই আমাদের সকল মন্ত্রীদের ক্ষেত্রে আমাদের মনোযোগ কেন্দ্রীভূত করা বাধ্যতামূলক যে, আমরা উত্তর-পূর্বের জন্য আরও কি করতে পারি।
রাজধানী দিল্লির কেন্দ্রস্থলে অবস্থিত অনন্য এই প্রাইম স্টোরের 'অল্পস্বল্প নকশার':প্রশংসা করে শ্রী গোয়েল এরকম একটি স্টোর স্থাপনের জন্য মূখ্যমন্ত্রী শ্রী কনরাড সাংমার প্রশংসা করেন। যেখানে স্থানীয় কারিগর ছাড়াও প্রায় ৪৩ হাজার তন্তুজীবীর কর্মসংস্থান হবে। যেখানে মেঘালয়ের সমৃদ্ধ সংস্কৃতি, ঐতিহ্য, শিল্প পণ্য প্রদর্শনর একক জানালা হিসেবে থাকবে।
শ্রী গোয়েল বলেন, 'মেঘালয়ে আমাদের কারিগর, তন্তুজীবী, হস্তশিল্পীরা যে বিস্ময়কর কাজ করছেন তা দেখার পরে আমি কেবল বলতে পারি যে, আমরা যা দেখছি তা হিমশৈলের একটি টিপ মাত্র। এর সম্ভাবনা বিশাল। আপনাদের ক্ষমতা আমি দেখতে পাচ্ছি তার চেয়েও অনেক বড়। আপনারা যে ক্ষমতা প্রদর্শন করেছেন তা অপরিসীম।'
এই উদ্বোধনী অনুষ্ঠানে প্রতিরক্ষা বাহিনীর প্রধান জেনারেল বিপিন রাওয়াতের স্মৃতির প্রতি শ্রদ্ধা জানিয়ে শ্রী গোয়েল বলেন, তিনি ছিলেন প্রকৃত কর্মযোগী এবং ভারতকে মহান করার অনুরাগী।
CG/ SB
(Visitor Counter : 86
নারীওশিশুবিকাশমন্ত্রক
পিআইবি কলকাতার উদ্যোগে আয়োজিত ‘মিট দ্য অ্যাচিভার্স’ অনুষ্ঠানে আজ বক্তব্য রাখেন নিজ নিজ ক্ষেত্রে কৃতী ও সফল চারজন মহিলা
কলকাতা, ৬ মার্চ, ২০২৩
নিজ নিজ ক্ষেত্রে তাঁরা সকলেই সফল। এমনকি নিজেদের পেশার জগতেও তাঁরা উৎকর্ষের অধিকারী। শুধু তাই নয়, গৃহকোণেও তাঁদের সাফল্য কম কিছু নয়। নিজেদের সন্তানদের দক্ষতার সঙ্গে লালনপালনের পাশাপাশি স্ত্রী, পুত্রবধূ, কন্যা এবং ভগিনী হিসেবেও সুচারুরূপে তাঁরা তাঁদের দায়িত্ব পালন করে চলেছেন।
এমনই একঝাঁক সফল মহিলাদের নিয়ে এক বিশেষ অনুষ্ঠানের আজ সাক্ষী রইল কলকাতা শহর। তথ্য ও সম্প্রচার মন্ত্রকের প্রেস ইনফরমেশন ব্যুরো -র উদ্যোগে কলকাতার প্রেস ক্লাবে ‘মিট দ্য অ্যাচিভার্স’ শীর্ষক এই বিশেষ অনুষ্ঠানে উপস্থিত ছিলেন এই সফল মহিলারা। তাঁরা হলেন – জুলজিক্যাল সার্ভে অফ ইন্ডিয়া -এর ডিরেক্টর ডঃ ধৃতি বন্দ্যোপাধ্যায়, আইসিএমআর ন্যাশনাল ইনস্টিটিউট অফ কলেরা অ্যান্ড এনটেরিক ডিজিজেস -এর ডিরেক্টর ডা. শান্তা দত্ত, অল ইন্ডিয়া ইনস্টিটিউট অফ হেলথ অ্যান্ড পাবলিক হাইজিন -এর ডিরেক্টর ডা. মধুমিতা দোবে এবং ২০১৫ সালে ইংলিশ চ্যানেল অতিক্রম করার ক্ষেত্রে একমাত্র সফল মুসলিম মহিলা প্রতিনিধি শ্রীমতী তেহরিনা নাসরিন। পেশাগত জীবনে তিনি একজন আয়কর আধিকারিক। সমস্ত রকম সামাজিক বিরূপ সমালোচনা ও প্রতিবন্ধকতার মুখোমুখি হয়েও ১২ ঘন্টা ৩৮ মিনিট সময়কালের মধ্যে ইংলিশ চ্যানেল অতিক্রম করেন তিনি। তাঁর সাফল্যের মুকুটে আরও একটি পালক যোগ হয় যখন তিনি ২০২২ সালে ৪ ঘন্টা ২৩ মিনিটে অতিক্রম করেন জিব্রাল্টার চ্যানেল। হাওড়ার উলুবেড়িয়ার একটি ছোট্ট গ্রাম থেকে এইভাবেই খ্যাতির শীর্ষে উঠে এসেছেন তিনি।
আজকের অনুষ্ঠানে বক্তব্য রাখতে গিয়ে ডা. শান্তা দত্ত বলেন, দেশের মহিলাদের সামাজিক তথা সাংস্কৃতিক পরিসরের সঙ্গে যুক্ত করার লক্ষ্যে শুধুমাত্র সরকারি প্রচেষ্টাই যথেষ্ট নয়। এজন্য এগিয়ে আসা উচিত বেসরকারি সমস্ত পক্ষেরই। মহিলাদের সম্পর্কে সমাজের দৃষ্টিভঙ্গিতে যে আজ অনেকটাই পরিবর্তন এসেছে একথা যেমন সত্য, তেমনই সত্য একথাও যে মহিলাদের প্রতি ইতিবাচক সাহায্য ও সহযোগিতার হাত আরও প্রসারিত করা উচিত।
ডঃ ধৃতি বন্দ্যোপাধ্যায় তাঁর বক্তব্যে মহিলাদের মানসিকতাকে আরও ইতিবাচক করে তোলার ওপর জোর দিয়ে বলেন যে ডারউইনের বিবর্তনবাদের কথা এই প্রসঙ্গে স্মরণে রাখতে হবে। তিনি বলেন, মহিলারা এখন অনেক ক্ষেত্রেই পারদর্শী। একাধারে তিনি যেমন জননী, অন্যদিকে তিনি কারোর না কারোর স্ত্রী, কন্যা, পুত্রবধূ, ভগিনী এবং ভ্রাতৃবধূ। শুধু তাই নয়, কোনও না কোনও সংস্থায় একজন দক্ষ কর্মী হিসেবেও তাঁরা যথেষ্ট সাফল্যের ছাপ রেখেছেন। পুরুষদের পাশাপাশি এইভাবেই তাঁরা অনেক দায়িত্বই সামলান।
মহিলাদের আয়ু পুরুষদের থেকে যে অনেক বেশি, একথা একটি বৈজ্ঞানিক সত্য। এই কারণেই হয়তো একইসঙ্গে তাঁরা অনেক দায়িত্বই সামলাতে পারেন। আজ এমনটাই জানালেন ডা. মধুমিতা দোবে। তিনি বলেন, আজকের দিনে যা প্রয়োজন তা হল মহিলাদের সম্পর্কে সামাজিক দৃষ্টিভঙ্গির পরিবর্তন। নারী ক্ষমতায়নের লক্ষ্যে বিভিন্ন সরকারি কর্মসূচির কথাও উল্লেখ করেন তিনি।
শ্রীমতী তেহরিনা নাসরিন বলেন, যে পরিবেশে তিনি বড় হয়ে উঠেছেন সেখানে নানা প্রতিকূলতার সম্মুখীন হওয়ার পাশাপাশি এক সময় অনেক বঞ্চনারও তাঁকে শিকার হতে হয়েছে। কিন্তু, যাকে তিনি তাঁর জীবনে আদর্শ হিসেবে গ্রহণ করেছিলেন সেই মাসাদুর রহমান বৈদ্যের সাহায্য ও অনুপ্রেরণাতেই তিনি আজ এতদূরে আসতে পেরেছেন। বিদ্যাসাগর বিশ্ববিদ্যালয় থেকে ইংরেজিতে তিনি স্নাতকোত্তর হয়েছেন এবং ইংলিশ চ্যানেলের ৬.৯ মিটার পর্যন্ত উঁচু ঢেউয়ের মোকাবিলা করে একজন মুসলিম মহিলা হিসেবে রেকর্ড গড়ে তুলেছেন। তবে এজন্য সমাজের ভ্রূকুটিকেও উপেক্ষা করতে হয়েছে তাঁকে।
PG/SKD/DM
(Visitor Counter : 50
কেন্দ্রীয়মন্ত্রিসভা
রেল ক্ষেত্রে ভারত ও কোরিয়া প্রজাতন্ত্রের মধ্যে স্বাক্ষরিত মউ সম্পর্কে কেন্দ্রীয় মন্ত্রিসভাকে অবহিত করা হল
নয়াদিল্লি, ২৯ আগস্ট, ২০১৮
রেল ব্যবস্থায় বৈজ্ঞানিক ও প্রযুক্তিগত সহযোগিতার ক্ষেত্রকে আরও মজবুত ও প্রসারিত করার জন্য ভারত ও কোরিয়া প্রজাতন্ত্রের মধ্যে গত ১০ জুলাই যে সমঝোতাপত্র বা মউ স্বাক্ষরিত হয়েছে সে ব্যাপারে বুধবার  কেন্দ্রীয় মন্ত্রিসভার বৈঠকে প্রধানমন্ত্রী শ্রী নরেন্দ্র মোদীকে অবহিত করা হয়। উল্লেখ করা যেতে পারে, ভারতের রিসার্চ ডিজাইন অ্যান্ড স্ট্যান্ডার্ড অর্গানাইজেশন  এবং কোরিয়ার রেলরোড রিসার্চ ইনস্টিটিউট -এর মধ্যে এই সমঝোতা স্বাক্ষরিত হয়।
এই মউ স্বাক্ষরের ফলে ভারতীয় রেল সে দেশের রেল সংস্থার সঙ্গে সর্বশেষ অগ্রগতি ও সর্বাধুনিক জ্ঞান নিয়ে মতবিনিময় ও আলাপ-আলোচনা করতে পারবে। একইসঙ্গে, দুই দেশের রেল সংস্থার মধ্যে বিশেষজ্ঞ, রিপোর্ট ও প্রযুক্তিগত নথিপত্র বিনিময়ের পাশাপাশি বিশেষ প্রযুক্তিগত ক্ষেত্রে গুরুত্ব দিয়ে প্রশিক্ষণ শিবির, আলোচনাসভা বা কর্মশিবির আয়োজনের ক্ষেত্রেও সমঝোতাপত্রটি সহায়ক হবে। জ্ঞান আদান-প্রদানের ব্যাপারেও এই সমঝোতাপত্রের বিশেষ ভূমিকা থাকবে।
একাধিক গুরুত্বপূর্ণ ক্ষেত্রে সহযোগিতার লক্ষ্যে একটি কাঠামো গঠনেও এই সমঝোতা বড় ভূমিকা নেবে। এই ক্ষেত্রগুলি হল –
· পারস্পরিক স্বার্থে যৌথ গবেষণার পরিকল্পনা রচনা ও তার সম্পাদন;
· ভারতে সর্বাধুনিক গবেষণা ও উন্নয়নকেন্দ্র স্থাপনে সহযোগিতা,
· প্রযুক্তিগত বিষয়ে সেমিনার আয়োজনের পরিকল্পনা ও তা কার্যকর করা,
· ভারতের আরডিএসও কর্মীদের জন্য স্বল্পমেয়াদি প্রশিক্ষণ কর্মসূচি,
· নির্দিষ্ট প্রকল্পগুলির জন্য আরডিএসও এবং সে দেশের কেআরআরআই-এর কর্মী বিনিময় কর্মসূচি,
· দুই দেশে রেল শিল্পের সার্বিক উন্নয়নে শলা-পরামর্শ এবং
· উভয় পক্ষের সহমতের ভিত্তিতে অন্যান্য ক্ষেত্রে সহযোগিতা বৃদ্ধি।
CG/BD/DM/…
(Visitor Counter : 101
প্রধানমন্ত্রীরদপ্তর
জি-৭ শিখর সম্মেলনের সপ্তম কার্যকারিনী অধিবেশনে প্রধানমন্ত্রীর উদ্বোধনী বিবৃতি
নয়াদিল্লি, ২০ মে, ২০২৩
মহোদয়গণ,
আজ আমরা ইতিহাসের এক গুরুত্বপূর্ণ মোড়ে দাঁড়িয়ে আছি। এমন এক বিশ্ব যা জলবায়ু পরিবর্তন, পরিবেশ সুরক্ষা এবং শক্তি নিরাপত্তার মতো বিভিন্ন সমস্যার সম্মুখীন। এইসব সমস্যার মোকাবিলায় অন্যতম প্রতিবন্ধকতা হল, আমরা জলবায়ু পরিবর্তনের দিকে নজর দিই শুধুমাত্র শক্তির পরিপ্রেক্ষিতে। আমাদের আলোচনার বিস্তার ঘটাতে হবে।
ভারতীয় সভ্যতায় পৃথিবীকে ‘মা’-এর মর্যাদা দেওয়া হয়েছে। এসব সমস্যার সমাধান খুঁজতে আমাদের ধরিত্রী মাতার আহ্বান শোনা প্রয়োজন। সেইমতো আমাদের নিজেদের পরিবর্তন করতে হবে, ব্যবহারের পরিবর্তন করতে হবে। এই লক্ষ্যে ভারত সারা বিশ্বের জন্য প্রাতিষ্ঠানিক সমাধান তৈরি করেছে যেমন – মিশন লাইফ, ইন্টারন্যাশনাল সোলার অ্যালায়েন্স, কোয়ালিশন ফর ডিজাস্টার রেসিলিয়েন্ট ইনফ্রাস্ট্রাকচার, মিশন হাইড্রোজেন, বায়ো ফুয়েল অ্যালায়েন্স, বিগ ক্যাট অ্যালায়েন্স। বর্তমানে ভারতের কৃষকরা অগ্রগতির ও উন্নয়নের পথে এগিয়ে চলেছে ‘প্রতি ফোঁটায় আরও বেশি শস্য’ – এই আদর্শ অনুসরণ করে প্রতি বিন্দু জল বাঁচিয়ে। ২০৭০-এর মধ্যে আমাদের লক্ষ্য - ‘নিট শূন্য’র উদ্দেশে আমরা দ্রুত এগিয়ে চলেছি।
আমাদের বিশাল রেল নেটওয়ার্ক ২০৩০-এর মধ্যে ‘নিট শূন্য’ হওয়ার সিদ্ধান্ত নিয়েছে। বর্তমানে আমাদের পুনর্নবীকরণযোগ্য শক্তির উৎপাদন ক্ষমতা প্রায় ১৭৫ মেগাওয়াট। ২০৩০-এর মধ্যে এটি পৌঁছবে ৫০০ মেগাওয়াটে। আমাদের সব প্রয়াসই পৃথিবীর প্রতি আমাদের দায়িত্ব বলে আমরা মনে করি। এই মূল্যবোধ আমাদের উন্নয়নের ভিত্তি এবং আমাদের উন্নয়নের যাত্রার উচ্চাশী লক্ষ্যের মূল প্রেরণা। পরিবেশগত দায়বদ্ধতা কোনও প্রতিবন্ধকতা নয়, এটি ভারতের উন্নয়নের যাত্রার সংঘটক।
মহোদয়গণ,
জলবায়ু পরিবর্তনের মোকাবিলার লক্ষ্যে আমাদের দূষণহীন স্বচ্ছ প্রযুক্তির সরবরাহ শৃঙ্খলকে দৃঢ় করতে হবে। যদি আমরা প্রযুক্তি হস্তান্তর না করি, যেসব দেশের প্রয়োজন তাদের যদি অর্থ না দিই, তবে আমাদের আলোচনা ব্যর্থ হবে। তাহলে বাস্তবে কোনও পরিবর্তনই হবে না।
আমি গর্বের সঙ্গে বলতে পারি যে ভারতের মানুষ পরিবেশ সম্পর্কে সচেতন এবং তাঁরা তাঁদের দায়িত্বটা বোঝেন। শতাব্দীর পর শতাব্দী ধরে এই দায়িত্ববোধ আমাদের মধ্যে নিহিত আছে। ভারত সকলের সঙ্গে মিশে কিছু দেওয়ার জন্য প্রস্তুত।
ধন্যবাদ।
প্রধানমন্ত্রী মূল ভাষণটি হিন্দিতে দিয়েছিলেন
(CG/AP/DM/
কেন্দ্রীয়মন্ত্রিসভা
নীতি আয়োগ এবং রাশিয়ার অর্থনৈতিক উন্নয়ন মন্ত্রকের মধ্যে, সামাজিক, অর্থনৈতিক, শিল্প এবং আঞ্চলিক উন্নয়ন কর্মসূচি বিষয়ে একটি সমঝোতা স্মারক স্বাক্ষরের প্রস্তাব কেন্দ্রীয় মন্ত্রিসভার অনুমোদন
নয়াদিল্লি, ২৬ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের  বৈঠকে নীতি আয়োগ ও রুশ ফেডারশনের অর্থনৈতিক উন্নয়ন মন্ত্রকের মধ্যে সামাজিক, অর্থনৈতিক, শিল্প এবং আঞ্চলিক উন্নয়ন কর্মসূচির ক্ষেত্রে সহযোগিতা সংক্রান্ত একটি সমঝোতা স্মারক স্বাক্ষরের প্রস্তাব অনুমোদিত হয়েছে। উল্লিখিত ক্ষেত্রগুলিতে সহযোগিতার সম্ভাবনা খতিয়ে দেখে একটি কৌশল স্থির করা ও তা রূপায়ণের কথা এই সমঝোতায় বলা হয়েছে। দুই দেশের নিজস্ব শক্তি, বাজার, প্রযুক্তি এবং নীতি সংক্রান্ত বিষয়গুলি নিয়ে বোঝাপড়ার একটি কাঠামো ও উপযুক্ত পরিবেশ গড়ে তোলার কথা এই সমঝোতা স্মারকে বলা হয়েছে। পারস্পরিক স্বার্থ-সংশ্লিষ্ট বিভিন্ন বিষয়ে দুই দেশ যৌথ উদ্যোগে গবেষণা প্রকল্প পরিচালনা করবে এবং তথ্য ও অভিজ্ঞতা বিনিময় করবে। উভয় দেশের মধ্যে বিভিন্ন ক্ষেত্রের বিশেষজ্ঞদের সফর বিনিময়, সেমিনার, সম্মেলন প্রভৃতি আয়োজন এবং উভয় দেশের মধ্যে আলোচনার ভিত্তিতে অন্যান্য ধরণের সহযোগিতাকে এগিয়ে নিয়ে যাওয়ার কথা বলা হয়েছে এই সমঝোতায়।
CG/PB/DM/…
(Visitor Counter : 79
নারীওশিশুবিকাশমন্ত্রক
পথ শিশুদের জন্য সুরক্ষা
নতুন দিল্লি, ২৫ মার্চ, ২০২১
শিশুদের যত্ন ও সুরক্ষা সংক্রান্ত জুভেনাইল জাস্টিস আইন, ২০১৫-র ধারা ২  অনুযায়ী কোনো শিশুকে যদি শ্রম আইন লংঘন করে কাজ করতে দেখা যায় বা ভিক্ষা করতে দেখা যায় অথবা রাস্তায় বসবাস করে, তাদের যত্ন ও সুরক্ষা অন্য শিশুদের মতোই করতে হবে।
শিশু সুরক্ষা প্রকল্পের আওতায় শিশুদের পুনর্বাসনের ব্যবস্থা হিসেবে সরকার বেশ কিছু উদ্যোগ গ্রহণ করেছে। পথ শিশুদের জন্য উপযুক্ত শিক্ষা, বৃত্তিমূলক প্রশিক্ষণ, বিনোদন, স্বাস্থ্য পরিষেবার ব্যবস্থা করা হয়েছে। যদিও এসব কর্মসূচি বাস্তবায়নের প্রাথমিক দায়িত্ব রাজ্য এবং কেন্দ্রশাসিত অঞ্চল গুলির উপর বর্তায়।
কঠিন পরিস্থিতিতে শিশুদের যত্ন এবং সুরক্ষার জন্য বিশেষত, করোনা জনিত অতিমারি পরিস্থিতিতে সরকার প্রয়োজনীয় ব্যবস্থা গ্রহণ করেছে।
জাতীয় শিশু অধিকার সংরক্ষণ কমিশন পথশিশুদের যত্ন এবং সুরক্ষার জন্য পরামর্শ জারি করেছে।
কেন্দ্রীয় নারী ও শিশু বিকাশ মন্ত্রী শ্রীমতি স্মৃতি জুবিন ইরানি আজ রাজ্যসভায় এক লিখিত প্রশ্নের জবাবে এই তথ্য জানিয়েছেন।